|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Bruno Metsu**|  |
| Asmeniniai duomenys |
| **Pilnas vardas** | Bruno Metsu |
| Gimimo data | 1954 m. sausio 28 d. |
| Gimimo vieta | Kudekerkas, Šiaurė, Prancūzija |
| Mirties data | 2013 m. spalio 14 d. (59 metai) |
| Mirties vieta | Kudekerkas, Šiaurė |
| Klubai |
| Dabar žaidžia | *baigęs karjerą* |
| **Pozicija** | saugas |
| Jaunimo klubai |
|  | Dunkerque |
| Profesionalūs klubai\* |
| 1963-1970 1970-1973 1973-1975 1979-1981 1981-1982 1982-1984 1984-1987 | Dunkerque RSC AnderlechtValenciennesLilleNiceRoubaixBeauvais Oise |  |
|  Treniruotos komandos |
| 1987-19881988-19921992-1993 1993-19941995-19981998-199920002000-20022002-20042005-20062006 2006-20082008-20112011-20122012 | Beauvais Oise (trenerio asistentas)Beauvais OiseLilleValenciennes FCCS Sedan Ardennes ASOA ValenceGvinėja GvinėjaSenegalas Senegalas Al Ain FC Al Gharrafa Al-Ittihad Jungtiniai Arabų Emyratai Jungtiniai Arabų Emyratai Kataras KatarasAl GharrafaAl Wasl |
|  |

**Bruno Metsu** (g. 1954 m. sausio 28 d. – m. 2013 m. spalio 14 d.), dar žinomas kaip **Abdulas Karimas** – buvęs Prancūzijos futbolininkas, vėliau – futbolo treneris. Labiausiai išgarsėjo 2002 m. pasaulio futbolo čempionate su savo treniruojama Senegalo rinktine pasiekęs ketvirtfinalį.

Metsu per savo futbolininko karjerą rungtyniavo Prancūzijos ir Belgijos klubuose, tarp jų ir tokiuose žymiuose klubuose, kaip RSC Anderlecht, Lille OSC, OGC Nice. 1987 m. baigė futbolininko karjerą ir tapo tuometinio klubo, kuriame rungtyniavo AS Beauvais Oise trenerio padėjėju.

Vėliau treniravo įvairius Prancūzijos futbolo klubus, o 2000 m. išvyko į Afriką ir pradėjo treniruoti Gvinėjos nacionalinę rinktinę, tačiau netrukus persikėlė į Senegalą. Su šios šalies rinktine Bruno Metsu dalyvavo 2002 m. pasaulio futbolo čempionate ir pateikė siurprizą futbolo pasauliui: jau pirmosiose varžybose senegaliečiai nugalėjo tuometinius pasaulio čempionus prancūzus, sužaidė lygiosiomis su kitomis pajėgiomis grupės komandomis – Danija ir Urugvajumi. Aštuntfinalyje Metsu vadovaujama rinktinė įveikė Švediją, ir tik ketvirtfinalyje po atkaklios kovos pralaimėjo Turkijai. Metsu tuo metu atsivertė į islamą ir vedė moterį iš Senegalo.

Po tokios Metsu sėkmės su Senegalo rinktine, treneriu susidomėta Artimųjų Rytų šalyse. 2002 m. jis tapo Dubajaus klubo Al Ain Club treneriu ir laimėjo 2003 m. AFC Čempionų lygą. 2005–2006 m. treniravo Kataro klubą Al Gharrafa, bet konfliktavo su futbolo ir šalies vadovybe. 2006 m. trumpai treniravo Saudo Arabijos klubą Al-Ittihad, kuriam padėjo pakilti į lygos top-3.

2007 m. Bruno Metsu JAE nacionalinei rinktinei padėjo laimėti Įlankos Tautų taurę. Tačiau 2007 m. Azijos čempionate JAE komandai nepavyko įveikti grupės turnyro ir treneris pasitraukė iš pareigų. 2008 m. Metsu grįžo į Katarą ir ėmėsi treniruoti šios šalies rinktinę. Atrankoje į 2010 m. pasaulio čempionatą Kataro rinktinė pasiekė finalinį atrankos etapą, tačiau grupėje nusileido Japonijos, Bahreino ir Australijos rinktinėms ir į čempionatą nepateko.

2013 m. Bruno Metsu mirė savo namuose Prancūzijoje dėl vėžio. Jo kūnas buvo nugabentas į Senegalą, kur jam surengtos valstybinės laidotuvės (jose dalyvavo šalies vadovai, žymūs Senegalo futbolininkai). Bruno Abdul Karimas Metsu musulmoniškomis apeigomis buvo palaidotas netoli Dakaro.

Laimėjimai
----------

* AFC Čempionų lyga (2003 m.)
* JAE futbolo lyga (2003, 2004 m.)
* Kataro Žvaigždžių lyga (2005 m.)
* Šeicho Džasemo taurė (2006 m.)
* Afrikos Tautų taurė (sidabras – 2002 m.)
* Įlankos Tautų taurė (2007 m.)